നടിയെ ആക്രമിച്ച കേസ്: സാക്ഷി വിസ്താരത്തിനായി കാവ്യ മാധവന് ഹാജരായി കൊച്ചി: നടിയെ ആക്രമിച്ച കേസില് സാക്ഷി വിസ്താരത്തിനായി നടി കാവ്യ മാധ്യവന് കൊച്ചിയിലെ പ്രത്യേക കോടതിയില് രാവിലെ ഹാജരായി. 300 ഓളം സാക്ഷികളുള്ള കേസില് ഇതുവരെ പകുതിയോളം പേരുടെ വിസ്താരമാണ് പൂര്ത്തിയായത്. വിചാരണ പൂര്ത്തിയാക്കാന് സുപ്രീം കോടതി ആറ് മാസം കൂടി സാവകാശം അനുവദിച്ചിരുന്നു. കോവിഡ് പശ്ചാത്തലത്തില് വിചാരണ നടപടികള് നീണ്ടുപോയിരുന്നു. നേരത്തെ മേയില് ഹാജരാകാന് കാവ്യയാട് ആവശ്യപ്പെട്ടിരുന്നുവെങ്കിലും കേസ് നീട്ടിവച്ചതിനെ തുടര്ന്ന് മാറ്റുകയായിരുന്നു. കേസില് എട്ടാം പ്രതിയായ ദിലീപിന്റെ ഭാര്യ കൂടിയാണ് കാവ്യ. രഹസ്യ വിചാരണയായതിനാല് അടിച്ചിട്ട കോടതിമുറിയിലാണ് വിചാരണ നടപടികള്. 2017 ഫെബ്രുവരിയിലാണ് യുവ നടിയെ കൊച്ചിയില് തട്ടിക്കൊണ്ടുപോയി ആക്രമിച്ചത്.